*Projekts*

2016.gada \_\_\_.\_\_\_\_\_ Noteikumi Nr.\_\_\_

Rīgā (prot. Nr.\_\_\_ \_\_\_.§)

**Paralēlo aizdevumu saimnieciskās darbības veicēju konkurētspējas uzlabošanai noteikumi**

*Izdoti saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu*

**I. Vispārīgie jautājumi**

1. Noteikumi nosaka:

1.1. kārtību, kādā īsteno darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.2. pasākumu “Mezanīna aizdevumi” (turpmāk – pasākums);

1.2. pasākuma mērķi;

1.3. pasākumam pieejamo finansējumu;

1.4. atbalstāmās darbības.

2. Pasākuma mērķis ir sekmēt komersantu un lauksaimniecības pakalpojumu kooperatīvo sabiedrību (turpmāk - saimnieciskās darbības veicēji) attīstību un konkurētspēju, sniedzot finansējumu mezanīna aizdevumu (turpmāk – paralēlais aizdevums) veidā dzīvotspējīgu uzņēmējdarbības projektu īstenošanai.

3. Šo noteikumu ietvaros paralēlais aizdevums ir ilgtermiņa investīciju aizdevums ar paaugstinātu kredīta risku.

4. Paralēlais aizdevums saimnieciskās darbības veicējam tiek sniegts kopā ar Latvijā reģistrētas kredītiestādes vai tās meitas sabiedrības (turpmāk – kredītiestāde) finansējumu.

5. Paralēlais aizdevums ir subordinēts attiecībā pret kredītiestādes sniegto ilgtermiņa kredītu vai finanšu līzingu un ir pastiprināts ar zemāku nodrošinājuma kārtu nekā kredītiestādes sniegtais ilgtermiņa kredīts vai finanšu līzings.

6. Paralēlos aizdevumus izsniedz akciju sabiedrība ”Attīstības finanšu institūcija Altum“ (turpmāk – sabiedrība Altum).

7. Paralēlo aizdevumu izsniegšanas kārtību nosaka saskaņā ar civiltiesiskajiem līgumiem, kas noslēgti starp sabiedrību Altum, saimnieciskās darbības veicēju un kredītiestādi.

8. Pieejamais finansējums pasākuma īstenošanai ir 30 000 000 *euro*, ko veido Eiropas Reģionālās attīstības fonda finansējums 5 000 000 *euro* un sabiedrības Altum finansējums 22 000 000 *euro*. Papildus ir pieejams finansējums 3 000 000 *euro* apmērā no darbības programmas “Uzņēmējdarbība un inovācijas” papildinājuma [2.2](http://likumi.lv/ta/id/266226-noteikumi-par-mezanina-aizdevumiem-saimnieciskas-darbibas-veiceju-konkuretspejas-uzlabosanai#n2.2).[1.4](http://likumi.lv/ta/id/266226-noteikumi-par-mezanina-aizdevumiem-saimnieciskas-darbibas-veiceju-konkuretspejas-uzlabosanai#n1.4).[1.](http://likumi.lv/ta/id/266226-noteikumi-par-mezanina-aizdevumiem-saimnieciskas-darbibas-veiceju-konkuretspejas-uzlabosanai#n1) apakšaktivitātē “Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.apakšaktivitāte) gūto atmaksu publiskās finansējuma daļas.

9. Pasākuma īstenošanai pieejamais Eiropas Reģionālās attīstības fonda finansējums un papildus finansējums, ko veido 2.2.1.4.1.apakšaktivitātē gūto atmaksu publiskā finansējuma daļa, nevar tikt izmantots lielo saimnieciskās darbības veicēju finansēšanai.

10. Šo noteikumu 8.punktā noteikto sabiedrības Altum finansējumu 22 000 000 *euro* apmērā veido valsts aizdevums, kas sabiedrībai Altum ir piešķirts atbilstoši normatīvajiem aktiem par valsts aizdevumu izsniegšanas un apkalpošanas kārtību, nepiemērojot aizdevuma riska procentu likmi.

11. Šo noteikumu izpratnē mikro, mazais un vidējais saimnieciskās darbības veicējs ir saimnieciskās darbības veicējs, kas atbilst Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (turpmāk – Komisijas regula Nr. [651/2014](http://eur-lex.europa.eu/eli/reg/2014/651?locale=LV)) (Eiropas Savienības Oficiālais Vēstnesis, 2014. gada 26. jūnijs, L 187) 1.pielikumā noteiktajām definīcijām vai lielais saimnieciskās darbības veicējs saskaņā ar Komisijas regulas Nr. 651/2014 2.panta 24.punktu.

12. Šo noteikumu izpratnē saistītās personas ir saimnieciskās darbības veicēji, kas atbilst Komisijas regulas Nr.[651/2014](http://eur-lex.europa.eu/eli/reg/2014/651?locale=LV) 1.pielikuma 3.panta 3.punktā noteiktajai “saistīto uzņēmumu” definīcijai.

**II. Paralēlo aizdevumu piešķiršanas nosacījumi**

13. Paralēlo aizdevumu sniedz kā reģionālo atbalstu ieguldījumiem saskaņā ar Komisijas regulu Nr. [651/2014](http://eur-lex.europa.eu/eli/reg/2014/651?locale=LV).

14. Paralēlo aizdevumu nepiešķir šādām darbībām un nozarēm:

14.1. Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 1.panta 2.punktā noteiktajām darbībām;

14.2. Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 1.panta 3.punktā noteiktajām nozarēm;

14.3. Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 13.panta “a” punktā noteiktajām nozarēm;

14.4. Eiropas Parlamenta un Padomes 2013.gada 17.decembra Regulas (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr. 1080/2006 3.panta 3.punkta “a”, “b” un “e” apakšpunktā noteiktajām nozarēm un darbībām. Minētais nosacījums ir attiecināms, ja paralēlais aizdevums tiek finansēts no Eiropas Reģionālās attīstības fonda finansējuma;

14.5. vairumtirdzniecībai un mazumtirdzniecībai (NACE 2.redakcijas 45. nodaļa “Automobiļu un motociklu vairumtirdzniecība, mazumtirdzniecība un remonts” un 46.nodaļa “Vairumtirdzniecība, izņemot automobiļus un motociklus”), izņemot gadījumus, kad paralēlais aizdevums tiek piešķirts saimnieciskās darbības veicējam, kura pamatdarbība ir apstrādes nozare (NACE 2.redakcijas C sadaļa “Apstrādes rūpniecība”);

14.6. ieroču un munīcijas tirdzniecībai (NACE 2.redakcijas grupa 47.78 “Citur neklasificēta jaunu preču mazumtirdzniecība specializētajos veikalos”);

14.7. alkohola tirdzniecībai (NACE 2.redakcijas grupa 46.53 “Dzērienu vairumtirdzniecība” un grupa 47.52 “Alkoholisko un citu dzērienu mazumtirdzniecība specializētajos veikalos”);

14.8. tabakas izstrādājumu ražošanai un tirdzniecībai (NACE 2.redakcijas 12.nodaļa “Tabakas izstrādājumu ražošana” un grupa 46.35 “Tabakas izstrādājumu vairumtirdzniecība”, un grupa 47.26 “Tabakas izstrādājumu mazumtirdzniecība specializētajos veikalos”);

14.9. azartspēlēm un derībām (NACE 2.redakcijas 92.nodaļa “Azartspēles un derības”);

14.10. finanšu un apdrošināšanas darbībai (NACE 2.redakcijas K sadaļa “Finanšu un apdrošināšanas darbības”);

14.11. operācijām ar nekustamo īpašumu (NACE 2.redakcijas L sadaļa “Operācijas ar nekustamo īpašumu”), izņemot gadījumus, ja aizdevums tiek piešķirts nekustamā industriālā īpašuma attīstīšanai;

14.12. transportlīdzekļu, individuālās lietošanas priekšmetu, sadzīves aparatūras un sadzīves iekārtu iznomāšanai (NACE 2.redakcijas grupa 77.1 “Automobiļu iznomāšana un ekspluatācijas līzings”, grupa 77.2 “Individuālās lietošanas priekšmetu un mājsaimniecības piederumu iznomāšana un ekspluatācijas līzings” un grupa 77.3 “Pārējo darba mašīnu, iekārtu un materiālo līdzekļu iznomāšana un ekspluatācijas līzings”);

14.13. sabiedrisko, politisko un citu organizāciju darbībai (NACE 2.redacijas 94.nodaļa “Sabiedrisko, politisko un citu organizāciju darbība”);

14.14. individuālās lietošanas priekšmetu un mājsaimniecības piederumu remontam, pārējo individuālo pakalpojumu sniegšanai (NACE 2.redakcijas grupa 95.2 “Individuālās lietošanas priekšmetu un mājsaimniecības piederumu remonts” un 96.nodaļa “Pārējo individuālo pakalpojumu sniegšana”);

14.15. mājsaimniecību kā darba devēju darbībai (NACE 2.redakcijas T sadaļa “Mājsaimniecību kā darba devēju darbība; pašpatēriņa preču ražošana un pakalpojumu sniegšana individuālajās mājsaimniecībās”);

14.16. transportlīdzekļu un transporta aprīkojuma iegādei saimnieciskās darbības veicējiem, kas darbojas transporta nozarē (NACE 2.redakcijas H sadaļa “Transports un uzglabāšana”);

14.17. elektroenerģijai un siltumapgādei (NACE 2.redakcijas D sadaļa “Elektroenerģija, gāzes apgāde, siltumapgāde un gaisa kondicionēšana”).

14.18. neapbūvētas vai apbūvētas zemes iegādei, ja zemes iegādes summa pārsniedz 10 % no paralēlā aizdevuma summas. Minētais nosacījums ir attiecināms, ja paralēlais aizdevums tiek finansēts no Eiropas Reģionālās attīstības fonda finansējuma.

15. Saimnieciskās darbības veicējam ir jānodrošinadarbības vai izmaksu nošķiršana saskaņā ar Komisijas regulas Nr.651/2014 1.panta 3.punktu gadījumā, ja saimnieciskās darbības veicējs vienlaikus darbojas šo noteikumu ietvaros atbalstāmajās un neatbalstāmajās nozarēs.

16. Paralēlo aizdevumu nepiešķir saimnieciskās darbības veicējiem, kuri uz paralēlā aizdevuma pieteikuma iesniegšanas dienu atbilst šādām pazīmēm:

16.1. uz tiem attiecas līdzekļu atgūšanas rīkojums saskaņā ar Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 1. panta 4.punkta “a” apakšpunktu;

16.2. tiem saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*.

16.3. tiem ar tiesas spriedumu ir pasludināts maksātnespējas process, tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums, tā saimnieciskā darbība ir izbeigta, vai saimnieciskās darbības veicējs atbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;

16.4. tiem uz paralēlā aizdevuma pieteikuma iesniegšanas dienu (ja saimnieciskās darbības veicējs ir kapitālsabiedrība) uzkrāto zaudējumu dēļ ir zaudēta vairāk nekā puse no tā parakstītā kapitāla. Tā tas ir gadījumā, ja, uzkrātos zaudējumus atskaitot no rezervēm (un visām pārējām pozīcijām, kuras vispārpieņemts uzskatīt par daļu no saimnieciskās darbības veicēja pašu kapitāla), rodas negatīvs rezultāts, kas pārsniedz pusi no parakstītā kapitāla;

16.5. tiem uz aizdevuma pieteikuma iesniegšanas dienu (ja vismaz kādam no dalībniekiem ir neierobežota atbildība par saimnieciskās darbības veicēja parādsaistībām) uzkrāto zaudējumu dēļ ir zaudēta vairāk nekā puse no sabiedrības grāmatvedības uzskaitē uzrādītā kapitāla;

16.6. tiem saskaņā ar pēdējo divu noslēgto finanšu gadu pārskatiem parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas rēķināta pēc EBITDA (peļņa pirms procentiem, nodokļiem un amortizācijas), ir bijusi mazāka par 1,0. Minētais nosacījums ir piemērojams, ja saimnieciskais darbības veicējs ir lielais saimnieciskās darbības veicējs šo noteikumu izpratnē;

16.7. tas ir saņēmis glābšanas atbalstu un glābšanas atbalsta ietvaros saņemto aizdevumu nav atmaksājis vai garantiju nav atsaucis, vai ir saņēmis pārstrukturēšanas atbalstu un uz to joprojām attiecas pārstrukturēšanas plāns.

17. Paralēlo aizdevumu piešķir sākotnējām investīcijām vai sākotnējām investīcijām jaunā ekonomiskā aktivitātē saskaņā ar Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 2. panta 41., 49. un 51. punktā sniegtajām definīcijām, ja vienlaikus tiek izpildīti šādi nosacījumi:

17.1. aktīvi ir jauni (izņemot gadījumus, ja saimnieciskās darbības veicējs ir mazais vai vidējais saimnieciskās darbības veicējs un izņemot uzņēmējdarbības vietas iegādi) atbilstoši Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 14.panta 6.punkta otrās daļas nosacījumiem;

17.2. nemateriālie aktīvi atbilst Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 14.panta 8.punkta nosacījumiem;

17.3. ieguldījumi paliek Latvijas Republikā atbilstoši prasībām, kas ir noteiktas Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 14.panta 5.punktā;

17.4. sniegtajam atbalstam ir stimulējoša ietekme atbilstoši pazīmēm, kas ir noteiktas Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 6.panta 2.punktā.

18. Paralēlo aizdevumu būtiskām pārmaiņām ražošanas procesā un esošas uzņēmējdarbības vietas darbības dažādošanai var piešķirt, ja tiek ievēroti Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 14.panta 7.punkta nosacījumi.

19. Paralēlais aizdevums tiek piešķirts, ja tā apmērs ir vismaz 50 000 *euro*.

20. Paralēlā aizdevuma apmērs nepārsniedz 5 000 000 *euro*.

21. Piešķirot paralēlo aizdevumu apmērā līdz 2 000 000 *euro,* tas nepārsniedz 45 % no šo noteikumu 17. un 18.punktā noteiktajām projekta attiecināmajām izmaksām mikro, mazam un vidējam saimnieciskās darbības veicējam un 35 % - lielajam saimnieciskās darbības veicējam.

22. Piešķirot paralēlo aizdevumu apmērā virs 2 000 000 *euro* un līdz 5 000 000 *euro*, tas nepārsniedz 35% no šo noteikumu 17. un 18.punktā noteiktajām projekta attiecināmajām izmaksām.

23. Paralēlo aizdevumu piešķir, ja tiek izpildīti šādi nosacījumi:

23.1. saimnieciskās darbības veicējs nodrošina finansiālo ieguldījumu (tajā skaitā kredītiestādes izsniegtu ilgtermiņa kredītu vai finanšu līzingu) vismaz 25 % apmērā no šo noteikumu [17. un 18.punktā](http://likumi.lv/ta/id/266226-noteikumi-par-mezanina-aizdevumiem-saimnieciskas-darbibas-veiceju-konkuretspejas-uzlabosanai#p13) minētajām projekta attiecināmajām izmaksām. Par šo finansiālo ieguldījumu nav saņemts nekāds publiskais atbalsts, tajā skaitā nav saņemts valsts vai pašvaldību galvojums, kā arī šis finansējums nav valsts vai pašvaldības izsniegts kredīts uz atvieglotiem nosacījumiem. No šā finansiālā ieguldījuma ne mazāk kā 10 % ir saimnieciskās darbības veicēja pašu finansējums.

23.2. Šo noteikumu [17. un 18.punktā](http://likumi.lv/ta/id/266226-noteikumi-par-mezanina-aizdevumiem-saimnieciskas-darbibas-veiceju-konkuretspejas-uzlabosanai#p13) minētās ieguldījumu projekta attiecināmās izmaksas tiek finansētas ar kredītiestādes finansējumu (ilgtermiņa kredītu vai finanšu līzingu), kura apmērs nav mazāks par šo noteikumu ietvaros izsniegtā paralēlā aizdevuma summu.

24. Paralēlā aizdevuma termiņš nepārsniedz 10 gadus. Paralēlā aizdevuma termiņš projektiem nekustamā īpašuma iegādes, celtniecības vai rekonstrukcijas jomā nepārsniedz 15 gadus.

25. Paralēlajiem aizdevumiem var piemērot pamatsummas atmaksas atlikto termiņu, ja projekta īstenošanai piešķirtā kredītiestādes finansējuma daļai tiek piemērots pamatsummas atmaksas atliktais termiņš. Šajā gadījumā paralēlajiem aizdevumiem pamatsummas atmaksas atliktais termiņš nedrīkst pārsniegt kredītiestādes piešķirtā finansējuma pamatsummas atlikto termiņu vairāk par 12 mēnešiem..

26. Paralēlā aizdevuma kopējā gada procentu likme ir vienāda ar kredītiestādes ilgtermiņa kredīta vai finanšu līzinga gada procentu likmi, pieskaitot sabiedrības Altum noteikto riska piecenojumu, kas ir 1% līdz 5%. Minētais nosacījums ir piemērojams, ja kredītiestādes piešķirtā finansējuma gada procentu likme ir fiksēta.

27. Paralēlā aizdevuma kopējo gada procentu likmi veido:

27.1. procentu likme, kas ir vienāda ar kredītiestādes ilgtermiņa kredītam vai finanšu līzingam pievienoto gada procentu likmi;

27.2. naudas tirgus procentu likme, kuras maiņas intervāls ir vienāds ar kredītiestādes noteikto naudas tirgus procentu likmes maiņas intervālu;

27.3 sabiedrības Altum noteiktais riska piecenojums, kas ir 1% līdz 5%. Šo noteikumu 27.punktā minētie nosacījumi ir piemērojami, ja kredītiestādes ilgtermiņa kredīta vai finanšu līzinga gada procentu likme ir mainīga.

**III. Paralēlo aizdevumu saņemšanas nosacījumi**

28. Lai saņemtu paralēlo aizdevumu, saimnieciskās darbības veicējs pirms ieguldījuma projekta īstenošanas uzsākšanas iesniedz sabiedrībā Altum aizdevuma pieteikumu un biznesa plānu, kas satur projekta aprakstu, mārketinga stratēģiju, produkta aprakstu, informāciju par plānoto naudas plūsmu un citu sabiedrības Altum pieprasīto informāciju, kas ir nepieciešama šajā punktā minēto dokumentu precizēšanai un pamatošanai.

29. Saimnieciskās darbības veicējs pirms paralēlā aizdevuma piešķiršanas iesniedz sabiedrībā Altum informāciju par saimnieciskās darbības veicēja iepriekš saņemto atbalstu ieguldījumu projektiem, kā arī informāciju par iesniegtajiem pieteikumiem par atbalsta saņemšanu sākotnējiem ieguldījumiem citu atbalsta programmu vai individuālo atbalsta projektu ietvaros, par kuriem atbildīgā institūcija vēl nav pieņēmusi lēmumu par atbalsta piešķiršanu vai atteikumu.

30. Paralēlo aizdevumu piešķiršanas termiņš ir 2021. gada 30.jūnijs.

**IV. Subsīdijas ekvivalenta aprēķināšana un atbalsta kumulācija**

31. Subsīdijas ekvivalents paralēlajiem aizdevumiem ir vienāds ar saimnieciskās darbības veicējam piešķirtā paralēlā aizdevuma apmēru.

32. Šo noteikumu ietvaros saņemto atbalstu drīkst apvienot ar citu valsts atbalstu, ja tiek ievēroti Komisijas regulas Nr.651/2014 8.panta 3., 4. un 5.punktā minētie nosacījumi.

33. Šo noteikumu ietvaros piešķirto Eiropas Reģionālās attīstības fonda finansējumu nedrīkst apvienot ar citu valsts atbalstu par vienām un tām pašām attiecināmajām izmaksām gadījumā, ja izmaksas tiek finansētas no Eiropas Savienības fondu līdzekļiem vai Norvēģijas finanšu instrumenta ietvarā saņemtā finansējuma.

34. Šo noteikumu ietvaros paralēlo aizdevumu nevar saņemt, ja saimnieciskās darbības veicējs ir beidzis to pašu vai līdzīgu darbību Eiropas Ekonomikas zonā divu gadu laikā pirms paralēlā aizdevuma pieteikuma iesniegšanas vai tam pieteikuma iesniegšanas brīdī ir konkrēti plāni izbeigt šādu darbību ne vēlāk kā divu gadu laikā no dienas, kad attiecīgajā reģionā pabeigts sākotnējais ieguldījums, kuram tiek prasīts atbalsts.

35. Ikvienu sākotnējo ieguldījumu, kuru atbalsta saņēmējs pēc paralēlā aizdevuma saņemšanas šo noteikumu ietvaros ir sācis triju gadu laikā no dienas, kad ir sākti darbi pie cita atbalstītā ieguldījuma Latvijas teritorijā, uzskata par daļu no vienota ieguldījumu projekta. Ja šis vienotais ieguldījumu projekts ir lielais ieguldījumu projekts, atbalsta kopsumma vienotajam ieguldījumu projektam nepārsniedz Komisijas regulā Nr.651/2014 lielajiem ieguldījumu projektiem noteikto maksimālo atbalsta summu.

36. Saimnieciskās darbības veicējs paralēlo aizdevumu šo noteikumu ietvaros var saņemt, ja tiek ievēroti Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 1. panta 5. punkta nosacījumi.

**VI. Atbalsta uzskaite**

37. Sabiedrība Altum nodrošina šo noteikumu ietvaros sniegtā atbalsta un informācijas uzskaiti, kas apliecina, ka atbalstu saskaņā ar šiem noteikumiem nav saņēmuši saimnieciskās darbības veicēji, kas atbilst šo noteikumu 16.punktā noteiktajiem nosacījumiem. Minēto uzskaiti sabiedrība Altum glabā 10 gadus no dienas, kad šo noteikumu ietvaros ir piešķirts pēdējais atbalsts, un pēc pieprasījuma informāciju iesniedz Eiropas Komisijā.

38. Saimnieciskās darbības veicēji informāciju par šo noteikumu ietvaros saņemto atbalstu glabā 10 gadus kopš dienas, kad ir saņemts atbalsts.

39. Sabiedrība Altum informāciju par šo noteikumu ietvaros izsniegto atbalstu atbilstoši Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 9.panta 1. un 4.punktam publicē savā mājaslapā internetā, kā arī nodrošina šīs informācijas pieejamību 10 gadus kopš dienas, kad šo noteikumu ietvaros ir piešķirts pēdējais atbalsts.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretārs R.Beinarovičs

18.01.2016 17:30

2226

A.Nicmane

Tel.: 67013203

e-pasts: agita.nicmane@em.gov.lv